අදාළ පුද්ගලයින් අපරාධ පරීක්ෂණ දෙපාර්තමේන්තුව ඊයේ රාත්‍රියේ අත්අඩංගුවට ගනු ලැබූවේ මහර ප්‍රදේශයේදීයි.පසුගිය ජනාධිපතිවරණ සමයේදී නොවැම්බර් 10 වනදා හිටපු අමාත්‍ය රාජිත සේනාරත්න සමග කොළඹදී ව්‍යාජ රැවුලකින් සැරසී මාධ්‍ය හමුවකට එක්වූ මෙම පුද්ගලයින් දෙදෙනා සමාජයේ දැඩි කතාබහට ලක්වුණා.එම මාධ්‍ය හමුවේදී පැහැර ගැනීම් ඳහා යොදා ගැණුනු බව කියන සුදුවෑන් රථයක රියදුරෙකු ලෙස පෙනී සිටි ඇන්තනී ප්‍රනාන්දු හා සුදුවෑන් රථයකින් පැහැර ගෙන ගොස් මුදා හැරුණු බව කියන අතුල සංජීව මදනායක අදහස් පළ කළා.මේ සම්බන්ධයෙන් ඊට පසුදිනම සිංහලේ සංවිධානය ඇතුළු පාර්ශව කිහිපයක් පොලිස් මූලස්ථානයට සහ අපරාධ පරීක්ෂණ දෙපාර්තමේන්තුවට පැමිණිලි කරනු ලැබුවා.